**RÁMCOVÁ DOHODA**

**Článok I**

**Zmluvné strany**

* 1. **Kupujúci:**

|  |  |
| --- | --- |
| Názov: | **Domov sociálnych služieb** |
| Sídlo: | Čeláre-Kírť 189, 991 22 Bušince |
| Zastúpený: | PaedDr. Anastázia Kertészová Boriková |
| IČO: | 00647560 |
| DIČ / IČ DPH: | 2021314141 / neplatca |
| Bankové spojenie: | Štátna pokladnica |
| IBAN: | SK87 8180 0000 0070 0039 8305 |
| Tel. / e-mail: | 047/4308309 (-304), prevadzka@dsscelarekirt.sk, riaditelka@dsscelarekirt.sk  |

(ďalej len *„kupujúci“*)

a

* 1. **Predávajúci:**

|  |  |
| --- | --- |
| Názov: |  |
| Sídlo: |  |
| Zastúpený: |  |
| IČO: |  |
| DIČ / IČ DPH: |  |
| Bankové spojenie: |  |
| IBAN: |  |
| Tel. / e-mail: |  |

(ďalej len *„predávajúci“*) (spolu aj ako *„zmluvné strany“*)

**Článok II**

**Preambula**

1. Táto zmluva sa uzatvára ako výsledok verejného obstarávania vykonaného podľa zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“). Kupujúci na obstaranie predmetu tejto zmluvy použil postup zákazku z nízkou hodnotou zadávanú postupom podľa § 117 zákona o verejnom obstarávaní.

**Článok III**

**Predmet zmluvy**

1. Predmetom tejto zmluvy je záväzok Predávajúceho dodať Kupujúcemu, na základe jeho osobitných objednávok, tovar: „Hnedé uhlie – kocka“ ponúkaný Predávajúcim (ďalej len „uhlie“ alebo „tovar“) a previesť na Kupujúceho vlastnícke právo k tovaru a Záväzok Kupujúceho prevziať tovar dodaný na základe osobitnej objednávky do svojho vlastníctva a zaplatiť Predávajúcemu dojednanú kúpnu cenu, a to všetko za podmienok uvedených v tejto Zmluve (ďalej len „predmet zmluvy“).
2. Predpokladané množstvo predmetu zmluvy: 300 ton
3. Technické vlastnosti – kvalitatívne parametre Predmetu zmluvy:

|  |  |
| --- | --- |
| Zrnitosť | 40 – 120 mm |
| Obsah vody | max. 38,5 % |
| Popol | max. 11 % |
| Merná sírnatosť | max. 1,1 % |
| Výhrevnosť | min. 15 MJ/kg |
| Hnedé uhlie | kocka |
| Čistota | Bez cudzorodých telies ako kamene, kovové predmety, plasty, stavebný materiál a pod. |

**Článok IV**

**Dodacie podmienky**

1. Predávajúci sa zaväzuje dodávať uhlie do odberného miesta Kupujúceho v dohodnutej kvalite a akosti, množstve a čase podľa potrieb Kupujúceho a zabezpečiť pre Kupujúceho distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu paliva - uhlie. Objednávky bude zadávať Kupujúci písomne, telefonicky alebo elektronicky e-mailom na kontakty Predávajúceho uvedené v záhlaví tejto Zmluvy.
2. Predávajúci sa zaväzuje dodať tovar do 48 hodín od objednania tovaru. Predávajúci je zároveň povinný oznámiť minimálne 1 deň vopred presný čas dodávky. Dodanie na miesto dodania tovaru bude realizované v pracovných dňoch v čase od 7:00 h do 14:00 h. Predávajúci musí bez meškania oznámiť Kupujúcemu vznik akejkoľvek nepredvídanej udalosti, ktorá bráni alebo sťažuje dodanie objednaného tovaru a má za následok predĺženie dohodnutej lehoty dodania. Predávajúci sa ďalej zaväzuje, v prípade potreby kupujúceho, zabezpečiť priblíženie uskladneného uhlia z prevádzkovej skládky kupujúceho k vykurovaciemu telesu pracovným strojom (vozidlom) Predávajúceho.
3. Predávajúci pri podpise zmluvy predkladá kópiu certifikátu kvality na predmet zákazky.
4. Maximálne množstvo jednej objednávky a dodávky bude 3,5 ton.
5. Miestom dodania tovaru je nasledovná prevádzka Kupujúceho:

Domov sociálnych služieb, Čeláre-Kirť 189, Čeláre

1. Dodávka tovaru je splnená prevzatím dodávky. Kupujúci je zodpovedný za riadne prebratie tovaru. Prebratie tovaru sa potvrdí podpísaním dodacieho listu, na ktorom bude uvedená váha týkajúca sa predmetnej dodávky. Jeden rovnopis dodacieho listu si ponechá Kupujúci.
2. Kontaktné osoby Kupujúceho:

a) pre dodávky: Ing. Marianna Danielová, tel. 047/4308309, prevadzka@dsscelarekirt.sk

b) pre účtovníctvo a úhrady: Ing. Martin Longauer, tel.047/4308304, uctovne@dsscelarekirt.sk

1. Kontaktné osoby Predávajúceho: .................................................
2. Kupujúci je povinný umožniť Predávajúcemu prístup k miestam dodania za účelom dodania tovaru.
3. Ak Predávajúci bude mať vedomosť o skutočnosti, že nebude v budúcnosti schopný plniť si povinnosti vyplývajúce z tejto Zmluvy, je povinný oznámiť túto skutočnosť Kupujúcemu najneskôr 10 dní pre predpokladanou stratou schopnosti plniť povinnosti vyplývajúce z tejto Zmluvy. V prípade nesplnenia si tejto oznamovacej povinnosti má Kupujúci právo účtovať zmluvnú pokutu v zmysle čl. 8 ods. 8.1. tejto Zmluvy ako aj si uplatniť náhradu škody podľa tejto Zmluvy. Nesplnenie tejto povinnosti zakladá právo Kupujúceho postupovať v súlade s čl. VI. ods. 6.4. tejto Zmluvy.
4. Zmluvne dohodnuté množstvo uvedené v čl. III. ods. 3.2. je predpokladané množstvo. Kupujúci si vyhradzuje právo považovať toto množstvo za nezáväzné. V prípade, že bude objednané a odobraté celkovo nižšie množstvo ako je predpokladané, nevzniká Predávajúcemu nárok na dodanie kompletného rozsahu predmetu zmluvy a taktiež to nezakladá nárok Predávajúceho na úhradu rozdielu medzi celkovou zmluvnou cenou a cenou za skutočne odobraté množstvo tovaru.

**Článok V**

**Cena a platobné podmienky**

1. Cena bola stanovená dohodou Zmluvných strán v zmysle výsledku verejného obstarávania identifikovaného v čl. II tejto Zmluvy. Cena za Predmet zmluvy je stanovená aj v súlade s § 18 zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov.
2. Jednotková cena za tovar:

...........................EUR bez DPH / t

DPH ................... EUR

............................EUR s DPH / t

Merná jednotka je jedna tona (t). Jednotková cena je nemenná a platná počas celej doby trvania Zmluvy.

1. Zmluvná cena je stanovená na:

...........................EUR bez DPH

DPH ................... EUR

............................EUR s DPH.

1. Zmluvná cena je pre Kupujúceho konečná a zahŕňa v sebe spotrebnú daň, daň z pridanej hodnoty, dopravné náklady vrátane vyloženia, cla, správnych a iných poplatkov.
2. Kupujúci neposkytuje preddavok alebo zálohu na plnenie Zmluvy.
3. Kupujúci uhradí cenu za dodanie tovaru prevodným príkazom prostredníctvom finančného ústavu na základe vystavenej faktúry Predávajúcim na číslo účtu v nej uvedené.
4. Faktúry vystavené Predávajúcim musia obsahovať všetky náležitosti v súlade s príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je kupujúci oprávnený túto faktúru vrátiť predávajúcemu na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry kupujúcemu.
5. Predávajúci bude vystavené faktúry doručovať Kupujúcemu spolu s dodávkou tovaru, alebo poštou.
6. Lehota splatnosti faktúry je 30 dní odo dňa doručenia faktúry Kupujúcemu. Za uhradenú sa faktúra považuje v momente odpísania platby z bankového účtu Kupujúceho.

**Článok VI**

**Doba trvania zmluvy a zánik zmluvy**

1. Zmluva sa uzatvára na dobu určitú odo dňa jej uzatvorenia do 15.04.2022 alebo do vyčerpania finančného limitu uvedeného v ods. 5.3., podľa toho, ktorá skutočnosť nastane skôr. Dodávky tovaru budú realizované od 01.10.2021 do 15.04.2022.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu.
3. Túto zmluvu je možné ukončiť písomnou dohodou zmluvných strán.
4. Kupujúci je oprávnený odstúpiť od tejto Zmluvy z dôvodov podstatného porušenia zmluvných záväzkov Predávajúcim.
5. Predávajúci nie je oprávnený odstúpiť od tejto zmluvy okrem prípadov vyslovene uvedených v tejto zmluve.
6. Odstúpenie od Zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od Zmluvy, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú najmä nasledovné skutočnosti:
8. opakované (min. 3 krát) nedodanie tovaru podľa požiadaviek Kupujúceho,
9. nedodržanie zmluvne dohodnutej jednotkovej ceny,
10. Predávajúci podal na seba návrh na vyhlásenie konkurzu,
11. bol podaný návrh na vyhlásenie konkurzu voči Predávajúcemu treťou osobou, pričom Predávajúci je platobne neschopný, alebo je v situácii, ktorá odôvodňuje začatie konkurzného konania,
12. bol na majetok Predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
13. Predávajúci vstúpil do likvidácie alebo bola naňho zriadená nútená správa.

Pri odstúpení od zmluvy zostávajú zachované z nej vyplývajúce práva a povinnosti Zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od Zmluvy.

**Článok VII**

**Zodpovednosť za vady a záruka**

1. Predávajúci sa zaväzuje Kupujúcemu dodať tovar v množstve, akosti a kvalite v súlade s touto Zmluvou a objednávkou Kupujúceho.
2. Nebezpečenstvo škody na tovare prechádza na Kupujúceho momentom prevzatia tovaru od Predávajúceho.
3. Kupujúci je prostredníctvom tretej osoby zabezpečiť kontrolné preváženie dodávky a porovnať ho s hmotnosťou uvedenom na dodacom liste. Zistenie hmotnosti bude vykonané na zariadení ručenom Kupujúcim do vzdialenosti 20 km od sídla Predávajúceho a to spôsobom preváženia naloženého vozidla a následne, po zložení tovaru, prázdneho vozidla. Rozdielom týchto údajov sa vypočíta hmotnosť nákladu, teda dodávky predmetu zmluvy.
4. V prípade zistených rozdielov oproti údajom uvedených na dodacom liste bude o tejto skutočnosti spísaný protokol. Pre tento prípad je oprávnený protokol za Predávajúceho podpisovať vodič vozidla, ktorým bol tovar dovezený. Náklady spojené s prevažovaním dodávky tovaru (spotreba pohonných látok, poplatok za kontrolné váženie a pod.) znáša Predávajúci bez ohľadu na výsledok kontroly. Predávajúci zároveň akceptuje časové straty vzniknuté vykonávaním tejto činnosti bez nároku na náhradu vzniknutých nákladov.
5. Kontrolné zisťovanie hmotnosti bude vykonávané náhodne. V prípade odmietnutia uvedenej kontroly, Kupujúci to bude považovať za nedodanie tovaru v deklarovanej hmotnosti. Odmietnutie kontroly sa uvedie na dodacom liste a odmietnutie podpíše Kupujúci a aj vodič vozidla, ktorý vykonal prepravu. V prípade, že vodič odmietne podpísať takto označený dodací list, dodací list podpíše ešte aspoň jeden svedok (zamestnanec Kupujúceho) s vyjadrením, že vodič odmietol podpísať záznam. Kupujúci bude za odmietnutie kontrolného zisťovania hmotnosti účtovať zmluvnú pokutu vo výške ustanovenej čl. VIII ods. 8.1. tejto Zmluvy za každé jedno odmietnutie.
6. Kupujúci si vyhradzuje právo kontrolovať dodržiavanie kvalitatívnych parametrov tovaru. Kontrolu bude vykonávaná náhodne vizuálnou obhliadkou zloženého tovaru spojenou s odberom vzorky na základe ktorej bude vykonaná analýza kvalitatívnych parametrov tovaru v laboratóriu. Náklady spojené s touto činnosťou znáša v plnom rozsahu Predávajúci bez ohľadu na výsledok kontrol.

**Článok VIII**

**Zmluvné pokuty a sankcie**

1. Zmluvná pokuta je vo výške 150 EUR.
2. V prípade omeškania dodávky o viac ako 24 hodín ako je uvedené v čl. IV ods. 4.2. bez predošlého upovedomenia Kupujúceho, je Kupujúci oprávnený účtovať zmluvnú pokutu v zmysle ods. 8.1. za každú jednu oneskorenú dodávku tovaru.
3. V prípade, ak sa pri kontrolnom zisťovaní hmotnosti v zmysle čl. VII ods. 7.3. zistí, že hmotnosť zistená prevážením a porovnaní s množstvom uvedeným na dodacom liste je nižšia, Predávajúci je povinný upraviť vyúčtovanie dodávky na hodnotu množstva, zisteného prevážením a Kupujúci je oprávnený účtovať aj zmluvnú pokutu v zmysle ods. 8.1. za každé jedno rozdielové váženie.
4. V prípade, že vodič odmietne kontrolné preváženie v zmysle čl. VII ods. 7.5. je Kupujúci oprávnený účtovať Predávajúcemu zmluvnú pokutu vo výške dvojnásobku zmluvnej pokuty v zmysle ods. 8.1. za každé jedno odmietnutie.
5. V prípade, ak sa pri kontrole kvalitatívnych parametrov tovaru v zmysle čl. VII ods. 7.6. zistí nesúlad porovnaním zmluvne dohodnutých parametrov uvedených v čl. III ods. 3.3. Kupujúci je oprávnený účtovať aj zmluvnú pokutu v zmysle ods. 8.1.
6. Uhradením zmluvnej pokuty nezaniká nárok Kupujúceho na náhradu škody vo výške preukázanej škody ani nárok Kupujúceho na odstúpenie od Zmluvy.
7. Predávajúci poskytne Kupujúcemu zľavu formou odpočítanej hodnoty zmluvnej pokuty v preukázanej výške vo faktúre v príslušnom mesiaci, kedy došlo k porušeniu a ktorá bude osobitne vyznačená ako odpočítaná položka. Dôkazné bremeno vo veci plynulosti dodávky je na strane Predávajúceho.
8. V prípade vzniku niektorého z dôvodov na odstúpenie od zmluvy, uvedených v čl. VI bod 6.7. písm. a), b) Zmluvy je okrem odstúpenia od Zmluvy, Predávajúci povinný zaplatiť kupujúcemu zmluvnú pokutu vo výške 20 % z celkovej maximálnej zmluvnej ceny s DPH podľa čl. V ods. 5.3. zmluvy.
9. V prípade, že Kupujúci neuhradí Predávajúcemu faktúru v stanovenej lehote, dostáva sa do omeškania a je povinný zaplatiť Predávajúcemu úrok z omeškania vo výške 0,05% z fakturovanej ceny, a to za každý deň omeškania pokiaľ si tento nárok Predávajúci voči Kupujúcemu písomne uplatní.

**Článok IX**

**Spoločné a záverečné ustanovenia**

1. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho.
2. Zmluvné strany vyhlasujú, že v čase uzavretia Zmluvy im nie sú známe žiadne okolnosti, ktoré by bránili alebo vylučovali uzavretie tejto Zmluvy, resp. ktoré by mohli byť vážnou prekážkou k plneniu predmetu zmluvy.
3. Právne vzťahy Zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
4. Zmluva môže byť doplnená alebo zmenená len písomnými dodatkami k zmluve, podpísanými obidvoma Zmluvnými stranami.
5. Pokiaľ akékoľvek z ustanovení tejto Zmluvy je alebo sa stane neplatným, protiprávnym alebo neúčinným, zaväzujú sa Zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia zmluvy sa nebude dotýkať ostatných ustanovení tejto Zmluvy, pričom táto Zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Pokiaľ nie je v tejto Zmluve uvedené inak, všetky písomnosti musia byť doručované na adresy strán uvedené v čl. I tejto Zmluvy alebo na iné adresy, ktoré si Zmluvné strany vopred preukázateľne oznámia. Písomnosť sa považuje za doručenú za nasledovných podmienok:
7. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
8. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
9. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude Zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
10. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
11. Zmluva je vyhotovená v štyroch rovnopisoch, každá Zmluvná strana obdrží po dvoch vyhotoveniach.
12. Zmluvné strany vyhlasujú, že si Zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

|  |  |  |  |
| --- | --- | --- | --- |
| Za Kupujúceho: |  |  | Za Predávajúceho: |
|  |  |  |  |  |  |
| V Čelároch-Kirti, dňa ............. |  |  | V ..........................., dňa ............. |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |
| PaedDr. Anastázia Kertészová Boriková |  |  |  |
| riaditeľka DSS |  |  |  |